
Parlamentul  României

Camera  Deputaţilor
Comisia pentru sănătate şi familie     
Bucureşti, 27 aprilie 2016                  
Nr. 4c-8/210 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru abrogarea alineatului (2) al articolului 375 al Legii nr.95/2006 privind reforma în domeniul sănătăţii,  trimisă Comisiei pentru sănătate şi familie spre dezbatere,  în fond, cu adresa nr. Plx.168 din 13 aprilie 2016.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf.dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru sănătate şi familie   
Bucureşti, 27 aprilie 2016                     
Nr. 4c-8/210 
R A P O R T  
asupra  propunerii legislative pentru abrogarea alineatului (2) al articolului 375 al Legii nr.95/2006 privind reforma în domeniul sănătăţii
(Plx.168/2016)
În conformitate cu prevederile  art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu propunerea legislativă pentru abrogarea alineatului (2) al articolului 375 al Legii nr.95/2006 privind reforma în domeniul sănătăţii, trimisă cu adresa nr. Plx.168 din 13 aprilie 2016.
Senatul, în calitate de primă Cameră sesizată, a respins inţiativa legislativă  în şedinţa din 5 aprilie 2016.

Potrivit prevederilor articolului 75 alineatele (1) şi (3) din Constituţia României, republicată,  Camera Deputaţilor este Cameră decizională.

La întocmirea prezentului raport,  comisia a avut în vedere:
· avizul favorabil al Consiliului Legislativ (nr.1315 din 16.12.2015), cu observaţii şi propuneri;
· avizul favorabil al Comisiei juridice, de disciplină şi imunităţi ( nr.Plx.168 din 19.04.2016) ;
· punctul de vedere al Ministerului Sănătăţii (nr.ACP 62/7.12.2015).
Propunerea legislativă are ca obiect de reglementare  abrogarea dispoziţiilor  alin.(2) al art.375 din Legea nr.95/2006 privind reforma în domeniul sănătăţii, potrivit cărora medicul nu este funcţionar public şi nu poate fi asimilat acestuia.
Membrii comisiei au examinat iniţiativa legislativă, în şedinţa din 26 aprilie 2016. La lucrările comisiei au fost prezenţi  18 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, doamna Corina Teodor, consilier superior în cadrul Ministerului Sănătăţii.
În raport cu obiectul şi conţinutul său, iniţiativa legislativă face parte din categoria legilor ordinare. 
Raportul comisiei a fost adoptat cu unanimitate de voturi.

În urma finalizării dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii legislative din următoarele considerente:
· iniţiativa legislativă face referire la forma anterioară a actului normativ în cauză şi nu la forma republicată a acesteia, în vigoare începând cu data de 28.08.2015, în prezent fiind vorba de alin.(2) al art.381, care are următorul conţinut:
„(2) Având în vedere natura profesiei de medic şi obligaţiile fundamentale ale medicului faţă de pacientul său, medicul nu este funcţionar public şi nu poate fi asimilat acestuia”;
          -     propunerea legislativă este lipsită de semnificaţie şi utilitate juridică deoarece în planul raporturilor de muncă medicul nu este supus raporturilor specifice de subordonare în care sunt organizate şi funcţionează relaţiile de muncă ale funcţionarilor.
              PREŞEDINTE,                                     SECRETAR,

        Conf.Dr.Florin Buicu                    Conf.dr.Camelia Bogdănici

